Държавен вестник, бр. 100, 2017 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  100
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ЗЕМЕДЕЛИЕТО, ХРАНИТЕ  
И ГОРИТЕ
СПОРАЗУМЕНИЕ
за сътрудничество в областта на земеделието,  
животновъдството и рибарството между  
Министерството на земеделието, храните и 
горите на Република България и Министер-
ството на околната среда, водите и земеделието 
на Кралство Саудитска Арабия
(Одобрено с Решение № 729 от 27 ноември 
2017 г. на Министерския съвет. В сила от да-
тата на подписването му – 29 ноември 2017 г.)
Министерството на земеделието, храните 
и горите на Република България и Министер-
ството на околната среда, водите и земедели-
ето на Кралство Саудитска Арабия (наричани 
по-нататък „Страните“);
В желанието си да засилят своите прия-
телски отношения на основата на равенство, 
взаимен интерес и уважение и признавайки 
значението на селското стопанство за наци-
онално развитие и подобряване на стандарта 
на живот на гражданите;
В стремежа си да развиват взаимноизгодно 
сътрудничество в областта на селското сто-
панство, животновъдството и рибарството, и
Признавайки необходимостта от съвместни 
усилия на двете страни въз основа на член 8 от 
Генералното споразумение за сътрудничество 
между правителството на Република Бълга-
рия и правителството на Кралство Саудитска 
Арабия, подписано в Рияд на 14 април 2007 г., 
което съответства на 26 Раби 1428,
се споразумяха за следното:
Член 1
Двете Страни да развиват отношения на дву-
странно сътрудничество в следните области: 
1. Използване на съвременни технологии 
в селското стопанство, животновъдството и 
рибарството;
2. Размяна на законодателства и политики, 
регламентиращи селскостопанския сектор;
3. Стимулиране на търговията със сел-
скостопански продукти чрез улесняване на 
достъпа до пазара на всяка от Страните;
4. Насърчаване на инвестициите в областта 
на селското стопанство, животновъдството и 
рибарството;
5. Участие в реализирането на съвместни 
проекти в областта на селското стопанство, 
животновъдството и рибарството;
6. Други области, договорени от Страните.
Член 2
Двете Страни ще осъществят сътрудни-
чеството, посочено в член 1 от настоящото 
Споразумение, както следва:
1. Провеждане на семинари, работни срещи, 
курсове за обучение в областта на селското 
стопанство, животновъдството и рибарството;
2. Организиране на селскостопански изло-
жения, срещи на иноваторите за насърчаване 
на частния сектор да инвестира в селското 
стопанство;
3. Всяка Страна подкрепя другата Страна 
при създаването на възможности за участие 
на представители на двете Страни в между-
народни конференции;
4. Осъществяване на редовни срещи, които 
се провеждат последователно в двете Страни, 
за да се потвърди общото разбиране и вза-
имните ползи, произтичащи от прилагането 
на областите на настоящото Споразумение;
5. Всички други форми на сътрудничество, 
договорени от Страните.
Член 3
Настоящото Споразумение не засяга права-
та и задълженията на Страните, произтичащи 
от международни споразумения, по които 
едната или двете държави са страни.
Член 4
Настоящото Споразумение влиза в сила от 
датата, на която всяка от Страните е уведомила 
другата в писмен вид и по дипломатически 
път, че вътрешното официално потвържде-
ние на Споразумението е приключило и ще 
важи за период от пет години, автоматично 
подновяващо се за същите периоди, освен ако 
едната Страна не уведоми другата в писмен 
вид и по дипломатически път за намерението 
си да прекрати или да не поднови Споразуме-
нието за сътрудничество. Такова уведомление 
следва да бъде изпратено най-малко шест 
месеца преди посочената дата на прекратя-
ване. Прекратяването на Споразумението за 
сътрудничество не засяга изпълнението на 
задълженията по договори, сключени по силата 
на това Споразумение за сътрудничество по 
време на неговото действие.
Подписано в Рияд на 29 ноември 2017 г., ко-
ето съответства на 11/3/1439, в два оригинални 
екземпляра на български, арабски и английски 
език, като всички текстове са еднакво автен-
тични. В случай на различия в тълкуването 
меродавен ще бъде английският текст.
За Министерството 
на земеделието, 
храните и горите на 
Република България:
Румен Порожанов,
министър на земе-
делието, храните и 
горите
За Министерството на 
околната среда, водите и 
земеделието на Кралство 
Саудитска Арабия:
Абдулрахман А. Алфадли,
министър на околната 
среда, водите и  
земеделието
9474